Nafarroako Parlamentuko Mahaiak, 2021eko martxoaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, COVID-19a dela-eta etxebizitzen errentarientzako dirulaguntzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko martxoaren 8an

Lehendakaria: Unai Hualde Iglesias

GALDERAREN TESTUA

Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Aurrekontuen, Ondarearen eta Politika Ekonomikoaren zuzendari nagusiaren abenduaren 29ko742/2020 Ebazpenaren bidez baimendu zen aurrekontua kreditu-gehikuntzaren bidez aldatzea. Zehazki, 747.545,10 euro handitu zen 320000-32100-4809-261403 partida –COVID-19, etxebizitzen errentarientzako dirulaguntzak–, “COVID-19a dela-eta etxebizitzen errentarientzako dirulaguntza-beharrizanei aurre egin behar izateagatik”. Kreditu-gehikuntza hori honako partida honen bidez finantzatu zen: 320000-32100-4809-261400 Etxebizitzen errentarientzako dirulaguntzak.

Horri buruz, parlamentari honek honako hau jakin nahi du:

• Zeintzuk dira COVID-19a dela-eta etxebizitzen errentarientzako dirulaguntza horiek, aurrekontu-aldaketa justifikatzen dutenak?

• Honako datu hauek jaso nahi ditut: onuradunak –udalen arabera xehakatuak– eta batez beste jasotako zenbatekoak.

Iruñean, 2021eko martxoaren 2an

Foru parlamentaria: Maiorga Ramírez Erro